
На 10 март тази година в Съюза на глухите в България се състоя забележително събитие. Представени бяха презентациите на българските участници в международния проект Sign links – Deaf Adults as Role Models for the Hearing World. В срещата участваха председателят на Съюза на глухите в България г-н Николай Нинов, координатор и ръководител на проекта от българска страна и г-жа Мая Георгиева, главен счетоводител на СГБ. Залата беше препълнена и с много гости, които с почит и респект изсушаха презентациите, представени от Катрин Хаджицинова, Тилка Кайрякова и Кристина Григорова. Жестовият превод беше на Милена Гъркова-Калинова, която е също част от българския екип на проекта. Интересът беше голям, защото за първи път България има наистина свой значителен принос в толкова стойностен проект, който касае живота и битието на всички хора по света, свързани по някакъв начин с глухотата. НЕКА ПРИПОМНИМ:


Международният проект Sign links стартира преди почти две години - през месец декември на 2019 година и ще продължи до края на тази 2022 година.

Участници са шест партньори, базирани в три страни от Европейския съюз: Гръцката федерация на глухите (HFD), Гърция, Съюз на глухите в България (СГБ), България, Асоциация на глухите (DPAM), Малта, Университет на Западна Македония (UWM), Гърция, Детска градина за глухи и деца с увреден слух на Аргируполис (KDA), Гърция и Open Pedia (Отворете Педия) (OP), Гърция.


Проектът е финансиран с подкрепа на Европейската комисия. И се стреми към сътрудничество за иновации и обмен на добри практики. Всички партниращи организации участват с експерти в областта на глухотата и жестовия език.

***


От 1 април се увеличават обезщетенията за безработица и майчинство, като детските се вдигат с 50 лв. Размерът на месечния доход за достъп до детски добавки по Закона за семейните помощи за деца е 500 лв. на член от семейството. За получаване на 80% от детските добавки размерът на дохода за достъп е от 510 лв. до 610 лв. Размерът на детските добавки през 2022 г. е: 50 лв. за семейства с едно дете; 110 лв. за семейства с две деца; 165 лв. за семейства с три деца; 175 лв. за семейства с четири деца; за всяко следващо дете детската добавка нараства с 20 лв. Размерът на детските добавки за деца близнаци е по 75 лв. за всяко дете. Размерът на еднократната помощ при бременност за неосигурени майки е 150 лв.

ТИШИНА, СГБ
Да се молиш с жестове: Как свещеник от София помага на хората с увреден слух


За разлика от други църкви, в Българската Православна Църква все още литургиите за глухи не са се превърнали в практика. Скоро отбелязахме една година от приемането на Закона за жестовия език в България. Много преди това един духовник научава жестомимичния език и превежда Светата литургия на него, така че да бъде достъпна за хората с увреден слух.


Отец Димитър Тухчиев си поставя мисия да помогне на хората с нарушен слух още в Семинарията.


„Един от преподавателите ми в Богословския факултет – проф. Желев ми спомена, че в Съюза на глухите има курс за жестомимични преводачи и аз приех с радост тази нова инициатива. Естествено, влизайки с нагласата, че евентуално можем да катехизираме и тези хора, които са лишени от слух и да възвисим словото божие именно с жестовия език“, разказа той. Веднага, след като завършва курса, прави първия превод на Светата литургия на жестов език. „Литургията, естествено, имаше своите недостатъци в самото начало. В разработката на богословски жестове се наложи да бъдат преправени, някои от съществуващите религиозни жестове в Съюза на глухите, защото имаше определени неточности в изпълнението им“, добави той. Така създава и изцяло нови жестове, с които да се обръща към вярващите.

„Примерно жест, който в българския език никога не е съществувал в този му вид , в който ние го разработихме от богословска гледна точка, е жестът за Св. Богородица“, поясни той. За разлика от други страни, в България все още литургиите за глухи не са се превърнали в практика.


„Както обикновено, нещо ни пречи, нещо ни спира да превърнем едно добро дело в действителност. В Русия, в Румъния хората от дълги години катехизират на жестомимичен език. В Русия тази практика започва през 2000 г. Вярвам, че при добро желание от съответното духовно ръководство, от съответната епархия и съответното подразделение от Съюза на глухите могат да бъдат извършени подобен вид литургии“, разказа отец Димитър.


От Съюза на глухите също приветстват идеята и имат специална покана. “Препоръчваме на отец Тухчиев, ако желае, да заповяда в Съюза на глухите в България, където заедно с глухи лектори и жестови преводачи не само да преведат Светата литургия, но и много други богословски полезни четива, които на първо време да въведат глухите хора в истините на вярата, но и да им дадат възможност сами да преживеят и изразят с жестове на майчиния им език превода на най-великата служба“, съобщиха те. Началото вече е поставено , за да може литургията за хора с нарушен слух един ден да се превърне в практика

***


Първият глухоням свещеник, отец Тома Константин, е ръкоположен през 1997 година в Питещ, а първата литургия на жестомимичен език е отслужена на 1 март 1998 година. През 1999 година по настояване на епископа на Аргес и Мушчел е основан патристичен курс на жестомимичен език в рамките на богословския семинар “Неагое Басараб” от Куртеа де Аргес и секцията по жестомимично богословие и със съдействието на катедрите по Патрология и Социални дейности при Богословския факултет в Питещ. Там учат глухонеми студенти от всички румънски епархии. Тази година е организирана група от глухонеми, които следват магистратура по Социални дейности при Питещкия богословски факултет.

Излезе от печат наръчникът „Грижа за деца с ментални проблеми и подкрепа на 
родителите” в 2 части, ново издание на Гражданско сдружение „Алтернатива 55”.


Сборникът е изготвен и се издава по проект „Усъвършенстване на социалните услугите в общността по Ранна интервенция при деца с ментални проблеми”, който се реализира с финансовата подкрепа на Конфедерация Швейцария, чрез „Фонд за реформи, свързани с участието на гражданското общество”.


Напоследък и у нас, и в световен мащаб, се отбелязва значително нарастване на броя на децата с увреждания или отклонения в развитието, засягащи преди всичко речта, комуникацията, социалните умения и водещи до сериозни проблеми в тяхното обучение, развитие и интегриране. Като основна група могат да се посочат децата с генерализирани разстройства в развитието, включващи различни форми на аутизъм; хиперактивност с дефицит на вниманието (ХАДВ) със или без умствена изостаналост. В последното десетилетие увеличаването броя на децата с аутистичен синдром се превръща в сериозен проблем на здравната, социалната и образователната система на всяка страна. Докато само преди 10 години статистиката сочеше 1 на 10 хиляди живородени деца с аутистичен синдром, днес много тревожен е фактът, че обявената от CNN и други информационни източници статистика сочи под 1 на 100 живородени деца с аутизъм. Световната практика показва, че при всички тези групи деца, особено при аутистичните, ранната диагностика и рехабилитация имат решаващо значение за развитието на речта и социалните контакти; за обучението, интегрирането и качеството на техния живот в бъдеще.


Сборникът съдържа материали на специалисти с различен профил, с дългогодишен опит в работата с деца с ментални проблеми. Материалите са насочени към подкрепа на родителите и специалистите, работещи с деца с ментални проблеми.

Източник: Алтернатива 5

***

ИНТЕРВЮ 


Мария Чергарова е председател на „Сдружение за онкоболни и приятели“ и дългогодишен партньор на НАСО. През последните 20 години се посвещава на това да помага на онкоболни хора от цялата страна с ежегодни кампании за преглeди с мобилен ехограф, благодарение на които все повече хора разбират, че превенцията е ключова при борбата с рака. През месец март след двугодишна пауза отново бе даден старт на кампаниите и мобилният ехограф отново„тръгна на път“:

Г-жо Чергарова, разкажете за мисията и целите на Сдружение за онкоболни и приятели. В каква посока работите през последните години? 

– Благодаря за поканата за участие в това интервю, както и за възможността всяка година да участваме в традиционния Национален форум. Събитие  като този форум е изключително полезно за повишаване на качеството на услугите, а от там и качеството на живот на крайните потребители.

Благодаря на г-н Георги Георгиев за това, че през 2016 г. бях част от  делегации за  посещение в страните Белгия, Германия и Холандия, в които видяхме много социални услуги. Делегацията съвпадна и с 20-годишния юбилей на Европейската асоциация на доставчиците на услуги за хора с увреждания /EASPD/, на  която ние, от Сдружение „Онкоболни и приятели“, също сме членове.

Дейността ни започна преди 20 години, на 15 февруари 2002 г.  20 години преминаха в много работа и препускане от лични и служебни задачи, сред които срещи, кампании и т.н. Още от 2002 г. започнах да чета и да следя закони, а усилията ми се отплатиха. Впоследствие все по-умело организирах нашите кампании, като се учех в движение и взимах своите поуки.

В сдружението започнахме шепа хора, всеки потънал във собствения си свят. През призмата на самия отминал момент всичко беше безкрайно и непосилно, но сега мога да кажа, че като застана редом до вас и с протегнатите ръце от всички хора, организации и институции се радвам много на всичко постигнато до момента.

Центърът за социална на лица с онкологични заболявания в град Пазарджик все още остава първи и единствен в страната, а би било добре да има повече такива центрове за взаимопомощ и подкрепа на хората с рак. Нашите потребители са не само от Пазарджик, но и от цялата област и  други общини и малки населени места. Животът ми нямаше да бъде същия без една среща със Снежана Гумнерова – превъплъщение на неопорочената доброта и искреност. Тя е човекът, който ми даде голям тласък. Благодаря и на кмета на Община Пазарджик г-н Тодор Попов, който ни подкрепи и вече толкова години. През годините сме търсили подкрепа и от други кметове, но той е единственият, които застана до нас. Благодаря и на проф. Спиридонов, който съдейства за ремонта на центъра, на г-жа Димитрия Церова, ръководител на дирекция “Социални дейности“. И не на последно място благодаря на моето семиство и на лекарите, с които работим.

Обръщайки се назад, мога да споделя някои мои изводи:

Първо – Обичай и благодари. Не си мисли, че се подразбира, кажи го на глас;  Второ – Ако си убеден, че си прав, говори; Трето – Не всеки заслужава времето ти, въпреки, че ще бъде поискано, не го раздавай; Четвърто – Искреността не е най-добрият съветник в общуването; Пето – Казвай „не“ по-често; Шесто – Време от обедна почивка не се пести. 

Разкажете повече за политиките за превенция на онкологичните заболявания.

Национална стратегия за профилактика на онкологични заболявания в България надали ще бъде приета скоро. Това споменах и по време  на последната кампания. Оказва се, че 20 години моята идея все още не е станала факт. Тази стратегия може да подобри съществено качеството на живот на всички хора, а не само на тези с онкологични заболявания. Инициирахме закупуването на мобилен ехограф с термо-видеопринтер с дарителска кампания, която тогавашният зам.-министър председател по правосъдната реформа и министър на външните работи г-жа Екатерина Захариева подкрепи.

Нашата цел е да достигнем и до най-малките населени места на област Пазарджик, като правим профилактични прегледи. Идеята е да се скъси пътя между лекар и пациент и в бъдеще да се практикува не само в област Пазарджик, а в цяла България.

Каква е равносметката ви за полаганите през годините здравни грижи на хората с онкологични заболявания у нас?

От нещата, които съм видяла през годините, мога да направя няколко извода. Първото е, че лекарите в България по нищо не отстъпват на лекарите в Европа и света. Имаме едни от най-добрите лекари и специалисти, но има големи разлики в здравните системи. Това, което съм чувала по време на работата си с хора с онкологично болни хора е, че отивайки в чуждестранна клиника има достатъчен като количество персонал, който е в помощ на пациентите. В българските болници са много малки екипите и не може да се отдели необходимото време да се разясни на пациента в какъв етап е какво му предстои. От там произлизат и други проблеми. За да има по-големи медицински екипи, които да се грижат за пациентите, трябва да има и увеличение на бюджета.

По време на пандемията с COVID- 19 те дадоха всичко  от себе си, но за жалост не малка част от тях изгубиха живота си.  Имам информация, че повечето от тях са работили дори докато се борят с вируса. Голяма част от проблемите произтичат от липсата на персонал в българските болници.

Защо малките хора са „малки”?


Повечето са причинени от спонтанни генетични мутации или промени в яйцеклетките или сперматозоидите преди зачеването. Други заболявания са причинени от гени, наследени от един или и от двамата родители. Независимо от случая, на двама родители с обичаен ръст може да им се роди дете с някаква форма на нисък ръст, като най-вероятната причина е спонтанна мутация. Възможно е също така на родители с нисък ръст да им се роди напълно здраво дете, но това зависи от заболяването на родителите.


Все още не е установено с точност какво кара гените да мутират. Изглежда, че мутацията настъпва случайно, непредотвратима е и може да се случи при всяка бременност. В повечето случаи, когато на родители с обичаен ръст им се роди дете с нисък ръст вследствие на спонтанна мутация, в изключително редки случаи може и второто им дете да е ниско. При родители с нисък ръст обаче, много голяма е вероятността децата им също да са с нисък ръст.


Ниският ръст може да се дължи и на други причини, каквито са метаболитните или хормоналните разстройства в детството. Хромозомните аномалии, хипофизните разстройства, които влияят на растежа и метаболизма, проблеми с правилното усвояване на хранителните вещества и бъбречни заболявания, случили се в детска възраст, също могат да доведат до нисък ръст

***


За проблемите на хората с увреждания ще говорим в следващите минути. В началото на този месец на събитие при омбудсмана Диана Ковачева беше повдигнат важен проблем, засягащ хората с нисък ръст.


Ставаше въпрос за приетите промени в Наредбата за медицинската експертиза, които имаха за цел да направят така, че експертните решения на ТЕЛК на хората с необратими заболявания да са пожизнени и да не се налага да ходят на преосвидетелстване през определен период.


По време на събитието при омбудсмана Светослав Чернев, председател на организацията “Малки български хора”заяви, че от така приетите промени  ще се възползват само част от хората с увреждания, докато при другите положението остава същото и в този смисъл ги определи като дискриминационни на едни хора с нисък ръск спрямо други хора с нисък ръст.


Според промените в наредбата за медицинска експертиза хора с ръст от 119 см имат право на пожизнен ТЕЛК, а тези, които са 120 см трябва да се явяват редовно, казa в Следобедния блок Светослав Чернев и добави, че организацията ще сезира КЗД.

Какво е метаболитна и бариатрична хирургия?


Какво е метаболитна и бариатрична хирургия


С какво се занимава бариатричната хирургия?


Бариатричната хирургия е хирургично лечение на болестното затлъстяване. Този тип хирургия все още е малко позната у нас, но това е бъдещето при борбата със затлъстяването и диабет тип 2.


Методът е свързан с драстична загуба на тегло, като подобрява и в много случаи излекува свързаните със затлъстяването придружаващи заболявания. Тези заболявания включват диабет, високо кръвно налягане, сънна апнея, астма и други дихателни разстройства, артрит, проблеми с холестерола, гастроезофагеална рефлуксна болест, затлъстяване на черния дроб, уринарна стрес инконтиненция, мозъчен псевдотумор и др.

В случаите с висока степен на затлъстяване подлагането на такъв тип хирургична интервенция води до понижаване и на общата смъртност. Поради това все повече се налага определението „метаболитна хирургия”.


Какви са основните фактори за затлъстяването и до какво може да доведе то?

Има много и различни причини за затлъстяването, но е факт, че броят на хората, страдащи от затлъстяване, непрекъснато се увеличава. По данни на Световната здравна организация от 1980 г. насам затлъстяването се е утроило в много страни от Европейския регион, като наднорменото тегло и затлъстяването засягат 50% от населението в по-голямата част от европейските страни. Установено е, че 60% от населението на света, т.е. 3,3 млрд. души, биха могли да бъдат с наднормено тегло (2,2 млрд.) или със затлъстяване (1.1 млрд.) до 2030 г., ако последните тенденции продължат да се развиват.


Наднорменото тегло драстично повишава риска от развитие на редица незаразни заболявания, като диабет, хипертония, инсулт, дислипидемия, сънна апнея, рак, неалкохолен стеатозен хепатит и други тежки придружаващи заболявания. В по-голямата част от европейските страни наднорменото тегло и затлъстяването са отговорни за около 80% от случаите на диабет тип 2, 35% от исхемична болест на сърцето и 55% от хипертонична болест сред възрастните.

Кога се налага оперативно лечение при затлъстяване?


Бариатричната хирургия се прилага при хора, които не могат да отслабнат с диети и спорт; имат индекс на телесната маса (body mass index – BMI) 35 и по-висок и имат придружаващи заболявания като метаболитен синдром, диабет, хипертония и други; както и хора, които са с индекс над 40, но нямат придружаващи заболявания. 

Каква е целта на интервенцията?


Най-общо казано бариатричната хирургия има за цел едно единствено нещо - да намали обема на приетата храна и нейното усвояване. Тя се е доказала като най-ефективният метод за лечение на тежко затлъстели пациенти, като намалява смъртността и риска от развитие на нови придружаващи заболявания. Процедурата спомага и за намаляване на телесното тегло в дългосрочен план, което е предпоставка за по-добро качество на живот.


А ако се интересувате от проблемите на Бариатричната и Метаболитна хирургия и искате да общувате неформално с хора с такива проблеми или да търсите помощ и съвет, както и да споделяте минал опит в тази сфера, непременно се включете в нашата Фейсбук група, наречена Метаболитна и бариатрична хирургия - МБАЛ Вита.

Да направим видимо едно от най-унищожителните и
скрити заболявания – депресията


Веска Събева: Разказ от първо лице или какво е да се грижиш за човек с увреждане 

Всеки пети човек през живота си е преживял депресивен епизод

Веска Събева, член на Конфедерация защита на здравето и председател на Асоциацията на родителите на деца с епилепсия

Снимка: Ани Петрова

По инициатива на СЗО - България,  Фондация „Глобална инициатива в психиатрията“, Уницеф – България, Портал на пациента,  Националния център по обществено здраве и анализи(НЦОЗА), Асоциация „Грижа за пациента“ и Фондация „ В помощ на здравето“ през изминалата година дадоха старт на информационна кампания „Победи депресията!“. 


Една от основните мисии на тази неформална коалиция е да се направи видимо едно от най-унищожителните и скрити заболявания – депресията. 

Световната статистика разкрива, че всеки пети човек през живота си е преживял депресивен епизод. Засяга два пъти по-често женския пол.


Ситуацията в България с всеки изминал ден се задълбочава поради стигмата и социалните табута, свързани с психичното здраве . Много от хората с депресия, които се нуждаят от лечение, не го търсят. Депресията възниква по целия спектър и е трудно за диагностициране състояние. Симптомите могат да бъдат леки или толкова тежки, че да са напълно изтощителни. Често се проявява с други психични проблеми;


Голямото депресивно разстройство (ГДР) е най-често срещаното разстройство на настроението. Депресията се повтаря при 75 до 80% от пациентите, хронифицира се при 15-20 % от пациентите с депресия и може да доведе до значителни нарушения в способността на индивида да се грижи за ежедневните си задължения;

Настоящата ни здравна система и законодателство не са напълно съвместими с нуждите на  българските пациенти и това се отразява в цялостния достъп до лечение.

Автор: Гергана Хрисчева

Великден, най-големия християнски празник, всяка година озарява дома на българското семейство. Въпреки че по време на Коледните празници честваме раждането на Христос, той доказва, че е Син Божи именно, след като възкръсва на третия ден.


Възкресение Христово отразява в най-пълен вид християнската догма, а именно – вярата във възкресението на праведниците в един по-хубав свят. На този празник християнската религия чества връщането на Исус Христос към живота на третия ден, след като е разпънат на кръста и погребан. Жените мироноски откриват празния гроб, а Христос се явява на Мария Магдалина и на апостолите.


Интересното е, че събитията на Великден се случват около еврейския празник Пасха. Пасхата също е свързана с лунния календар и подобно на Великден всяка година променя датата си, но има правило, според което той не може да се празнува заедно с еврейския празник, а в неделните дни около него. Принципът на определяне води началото си от Първия вселенски събор през 325 година и се приема, че се празнува от всички християни неделята след първото пълнолуние на пролетното равноденствие. Разминаването в датите, на които католици и православни честват празника пък идва от това, че първите следват Григорианския календар, а вторите – Юлианския.

Първата българска великденска картичка датира от 1899 година и е по-скоро честитка с великденски сюжет, като първоначално се предпочитат най-вече немските картички. Вариантите са два – или да се поръча тираж на немски производител, който вместо на немски отпечатва на български поздравителния текст, или български производител сам преценява къде на чужда картичка може да допълни български текст.


Празнуването на Великденските празници по света има различни обичаи според народните вярвания и предания. Яйцата, козунака и агнето са три от основните елементи на великденската празнична трапеза. Всяка година традицията повелява яйцата да се боядисват на Велики четвъртък или Страстната събота.


В миналото яйцето често пъти се е асоциирало с Вселената. Всъщност още през IV в. консумирането на яйца по време на пости е забранено. Но през пролетта кокошките снасяли най-много, затова хората започнали да ги варят, за да ги запазят за по-дълъг период от време. Яйцето често пъти се е разглеждало като символ на прераждането през пролетта, а с възникване на християнството започва да се възприема като символ на раждане на човека. В православния християнски свят яйцето се използва като специално великденско поздравление, а в католическия боядисаните яйца се крият от децата, които трябва да ги намерят.


Броят на яйцата се определя спрямо броя на членовете на семейството, а в селата – от броя на кокошките носачки. Боядисването им е ставало рано сутрин на Велики четвъртък от най-старата жена в семейството. Парашките, както наричали писаните яйца, не са били предназначени за ядене, а само се подарявали. Най-голяма сила имало първото снесено яйце, а първите червени яйца хората слагали в сито, постлано с нова кърпа, за да може слънцето да ги види и да се усмихне. Вярвало се, че тези яйца имали силата да предпазват и да лекуват.


Червените яйца имат и друга символика – когато имаме гост на Великден, старите хора казват, че трябва да му се подари червено яйце, за да може богатството никога да не напуска дома. Първото яйце освен под иконостаса се е слагало също така и в сандъка с моминския чеиз или се е заравяло в средата на нивата, за да пази от градушка. Яйцата се ядат до Спасовден, или цели 40 дни – ето защо при приготвяне на яйцата за „вапсване“ стопанката трябва да има това в предвид.

Първите десетилетия родната конкуренция няма шансове срещу немското производство, в което се влагат много пари и невероятни усилия от художници, печатари, издатели. През 20-те и 30-те години на XX век обаче обстановката се променя – появяват се популярни детски списания, а българската детска книга е във възход. Именно тогава много от художниците и илюстраторите оставят своя отпечатък в изработката на оригиналната великденска честитка, която бързо се налага и предпочита. Тази конкретно е дело на Бинка Вазова-Николова.


В миналото на българската трапеза се е месел традиционният обреден хляб. Първият козунак за Великден е омесен от френски хлебар през XVII век, но на родна земя той навлиза сравнително късно – едва през 20-те години на миналия век. Традицията на сладкия хляб се появява първо в градовете, измествайки традиционния (като колак, пармак, кравай), като той е продукт на външни влияния и градската култура.


Козунакът дори се е предлагал в по-изисканите софийски кафенета, където е можело да се поръча виенско кафе с резен козунак. Първото споменаване на думата козунак е в речника на Александър Дювернуа „Словарь болгарского языка по памятникам народной словесности и произведениям новейшей печати“, издадена в Москва през 1889 година и за синоним се сочи традиционният празничен кравай.


А защо агнешкото е също един от важните компоненти на празничните обичаи? Исус Христос е представян като Божи агнец и агнето се свързва с неговата смърт, защото е жертвано в деня на Възкресението, той е невинен и безгрешен и очиства греховете на света. Легендата разказва, че дори и на кръста не му счупили коленете както правели с всички, за да го запазят цял като жив агнец. По обичай може да се хапне агнешко на първия ден след 40 дневни пости.


През 1678 година за първи път се споменава Великденския заек. В немска приказка се разказва за заек, който крие в градината яйца от децата. Много често наред с общовъзприетите символики за великденските празници се срещат и зайчета – шоколадови, керамични, захарни, плюшени и др., дори и по-картичките е по-вероятно да се види заек, отколкото кокошка с яйца или пиленце. Обаче присъствието на заека не е случайно – в антични времена дивите зайци се възприемали като символ на Луната, а както стана ясно и по-горе първото пълнолуние след пролетното равноденствие бележи и Възкресение Христово. Освен това за разлика от питомните зайци, дивите се раждат зрящи. Древните вярвали, че именно те никога не затварят очи и че са нощни създания.


Модерните времена, в които днес живеем, са много различни, но все пак традиционните елементи от миналото са се запазили в голяма степен – яйцата да се боядисват в четвъртък или събота, на трапезата да има козунак и агнешко, да се ходи на църква, хората да се пременят в нови дрехи, да не се работи по великденските празници.


В миналото през цялата Страстна седмица не се е вършела селскостопанска работа, не се е впрягъл добитък, не се е яздел кон, особено на Разпети петък – тогава постът е най-строг. Старите вярвали, че ако се работи тогава ще има гръмотевици и град.


Светлостта на християнския празник естествено се е отразявала подобаващо и в столицата ни. Статия на вестник „Реч“ от 1912 година разказва как София се готви за посрещането на Великден: „С един трескав и суетен шум столицата посреща празника на най-великия учител на човечеството Исус Христос. Улиците са препълнени с мъже и жени, които бързат да довършат своите покупки за Великден. И през тия дни животът на столицата е съсредоточен, като че ли само из улиците „Леге“ и „Търговска“. В другите краища усиленият темп на настроението, идващо от предпразничните дни, почти не се чувства. Всички бързат към тия улици, за да излязат от тях с грижливо свит пакет. И по лицата на всички се чете една по-голяма радост, отколкото в обикновените дни на столичния живот. (…) Не по-малко е оживлението по улица „Мария Луиза“. От „Св. Крал“ до Халите по тротоарите на тая улица са настанени продавачите на козунаци и яйца, които със своя оглушителен вик подсещат купувачите да не забравят, че и тяхната стока е необходима за Великден.“


Не забравяйте, че Великден е не три дни, а цели седем – тъй наречената Светла седмица, а в продължение на цели 40 дни след Великден православните християни се поздравяват с Христос Воскресе и Воистину Воскресе!

Рецепти за десерти през Великденските пости.

Постни торти

Постенето или диетата ще бъдат много по -приятни, ако от време на време правите вкусни постни сладкиши без яйца, мляко или масло. Ето селекция от стъпка по стъпка рецепти за най-добрите вегетариански десерти!

1. Постен сладкиш Наполеон

Постният "Наполеон" има почти същия вкус като оригинала, но готвенето е много по -лесно.

Ще имаш нужда:

Тесто: 1 чаша газирана вода, 1 чаша рафинирано растително масло, 4,5 чаши пресято брашно, 0,5 ч.л. сол, 0,25 ч.ч. лимонена киселина.

Крем: 250 г грис, 180 г бадеми, 1,5 л вряща вода, 0,5 чаши захар, 1 торба ванилова захар, 1-2 лимона.

Подготовка:

· В купа с брашно изсипете газирана вода, слънчогледово масло, добавете сол и лимонена киселина, омесете хомогенно плътно тесто. 

· Разделете бучката тесто на 12-13 парчета, разточете ги на топки, покрийте с фолио и охладете. Изваждайте една по една топка, разточвайте я на тънък кръгъл слой и веднага печете.
· Обелете бадемите, смилайте в блендер и изсипете във вряща вода, добавете захар и след това добавете грис на тънка струйка. 

· Отстранете кората от лимоните с помощта на специално ренде, отстранете бялата кора от плодовете, нарязайте пулпата на парчета. Комбинирайте кора и пулп, както и ванилия със сметана. 

· Прехвърлете сладкишите с охладения крем, поръсете с натрошени бадеми и кора от цитрусови плодове.

2. Постен шоколадов сладкиш

Вегетарианците не са без удоволствието да се насладят на вкусни шоколадови десерти, тъй като продуктите от растителна основа са достатъчни за приготвянето им.

Ще имаш нужда: 1,5 чаши пресято пшенично брашно, 4-5 с.л. л. какао, 220 г захар, 1 ч.ч. сода бикарбонат, 0,25 чаши рафинирано масло, 3 с.л. л. лимонов сок или ябълков оцет, 1 пакетче ванилова захар, 1 щипка морска сол, 200 мл вода, 1,5 ч.л. разтворимо кафе, 1 чаша сладко от кайсии.

Подготовка:

· Разбийте водата с миксер с масло, кафе, лимонов сок, захар и ванилия, комбинирайте с брашно, какао, сол и сода. От полученото тесто изпечете баница. 

· Нарежете охладената шоколадова заготовка на две или три сладкиши, намажете с кайсиево (или друго) сладко.
3. Постен шоколадов черешов сладкиш

Такава торта може безопасно да се приготви за празничната трапеза. Върхът на десерта е покрит със специална постна глазура и можете да го украсите със захаросани плодове и ядки.

Ще имаш нужда:

Тесто: 0,5 чаши вода, 1 чаша брашно, 2-3 супени лъжици. л. какао, 3 с.л. л. растително масло без мирис, 180 г захар, щипка сол и 1 ч.ч. бакпулвер.

Черешов крем: 1 чаша богат черешов компот, 2 супени лъжици. л. грис, 5-6 с.л. л. Сахара.

Глазура: 1.5 ст. л. захар, вода, растително масло и какао, 50 г всякакви ядки, 50 г захаросани плодове.

Подготовка:

· Поставете компонентите за тестото, посочени в рецептата, в дълбок съд и разбийте с миксер. Изсипете масата във форма, печете във фурната. 

· Изсипете захар и грис във врящ компот или сок, гответе до гъсто, след това охладете и разбийте с миксер. 

· Разрежете изпечената и охладена шоколадова кора на две части. Поставете първия слой върху чиния, разпределете крема, покрийте с втория. Покрийте с глазура, поръсете с ядки и захаросани плодове. 

· За глазурата смесете вода със захар, какао и масло, оставете да заври, охладете до топло.

4. Постен ягодов кокосов сладкиш без печене

На вкус и външен вид тази торта прилича на известния чийзкейк, но не съдържа нито извара, нито крема сирене.

Ще имаш нужда: 135 г бадеми и фурми без костилки, 285 г кашу, 150 г ягоди, 1 щипка сол, 2,5 с.л. л. лимонов сок, 4-5 с.л. л. захар, 1 торба ванилова захар или ванилия на върха на чаена лъжичка, 110 мл кокосово мляко, 1 торба кокос.

Подготовка:

· Накиснатите за една нощ бадеми се смилат в блендер заедно с щипка сол и фурми. Получената маса се слага във форма, разпределя се и се уплътнява с лъжица. Сложете го във фризера. 

· 2.Нарежете две трети от ягодите в блендер, като добавите по 1 супена лъжица всяка. л. захар и лимонов сок. Пюрирайте отделно накиснатите и измити кашу (225 г), останалата захар, ванилията, кокосовото мляко и лимоновия сок. 

· Върху втвърдения слой от бадемова фурма изсипете половината от крема от кашу, смесете останалата половина с ягодовото пюре, разпределете в трети слой. Сложете го във фризера за два часа. 

· Поръсете кокосовия орех върху добре поставената торта с ядки и ягоди, гарнирайте с останалите ягоди и кашу.
5. Постен сладкиш от цитрусови плодове

Меките сладкиши с вкус на портокал и кремът от сок от ягодоплодни са истинско блаженство на вкуса. Не забравяйте да изпечете тази постна торта поне веднъж!

Ще имаш нужда:

Тесто: 150 мл портокалов сок с пулп, 160 г захар, 70 мл рафинирано масло, 30 мл вода, 30 мл ябълков оцет, ½ ч.л. сол, 210-220 г пресято брашно, 1 ч.ч. сода за хляб.

Крем: 300 мл сок от горски плодове (касис, ягода, малина и др.), 2 с.л. л. грис, 4-6 с.л. л. захар, 2 с.л. л. пудра захар и какао, 1 пакет желе.

Подготовка:

· Разбийте портокаловия сок със захар, сол, олио и оцет, като постепенно добавяте два пъти пресято брашно. Изсипете вода с разтворена в него сода. Печете сладкиша на 180 градуса. 

· Смесете ягодовия сок с грис и захар, гответе 5 минути след кипене. Охладеният желеобразен крем разбийте с миксер. 

· Нарежете сладкиша на две или три части, намажете със сметана, украсете с пудра захар, смесена с какао на прах, парченца плодове и желе.

6. Постен сладкиш от моркови

Постен сладкиш от моркови 

Вкусна торта с аромат на кокосово мляко и портокал. Морковите се добавят към тестото, за да му придадат красив карамелен оранжев цвят.

Ще имаш нужда:

Тесто: 200 г брашно, 1 ч.ч. канела, 1,5 портокала, 130 г захар, 0,5 ч.ч. шафран, щипка сол, 70 мл слънчогледово масло без мирис, 1 морков, 30 мл ябълков оцет, 2 с.л. л. вода, 1 ч.л. сода, 0,5 ч.ч. смляна канела.

Крем: 410 мл кокосово мляко, 1 чаша захар, 2 с.л. л. картофено нишесте, 3 с.л. л. бадемови венчелистчета.

Подготовка:

· Смесете два пъти пресятото брашно с шафран, сол, канела. Изстискайте сока от портокали, разтворете захарта в него, комбинирайте с олио и оцет, изсипете в купа със сухи съставки, добавете моркови, настъргани на ситно ренде. Содата се разтваря във вода, изсипва се в тестото и се разбива с миксер. Печете на 180 градуса 30-35 минути, а след това още 25 минути на 160 градуса. 

· В чаша разтворете захарта и нишестето в малко кокосово мляко, изсипете останалото в тенджера и оставете да заври. Добавете нишестената смес на малки порции към врящата течност. 

· Нарежете тортата от моркови на три сладки, сменете с крем, гарнирайте с бадемови венчелистчета, можете да добавите всякакви ядки, сушени плодове или захаросани плодове.

7. Постен сладкиш с палачинки

Постна палачинка 

Първо изпечете пухкави палачинки от тесто с мая и след това ги намажете със слой банан-бадем. Ще получите истински кулинарен шедьовър, с който можете да се насладите дори по време на пост!

Ще имаш нужда:

За палачинки: 400 мл вода, 7 с.л. л. пресято брашно, 6 ч.ч. захар, 1 с.л. л. растително масло без мирис, 1 щипка сол, 2 г пресована мая.

За крем от бананови ядки: 400 мл вода (кокосово или соево мляко), 100 г натрошени бадеми, 2-3 зрели банана, 1 торба ванилова захар, 2 с.л. л. растително масло, 3-5 с.л. л. какао.

Подготовка:

· Разбийте компонентите за тестото с миксер или бъркалка, изпечете тънки палачинки, охладете и намажете със сметана. Приберете в хладилник за час. 

· За приготвяне на крема: изсипете бадемите във вряща вода (или растително мляко), свалете от котлона и смесете със ситно нарязани банани, масло, ванилия и какао на прах. Пюрирайте масата с пасатор, ако се окаже течна, тогава в процеса на разбиване добавете царевично нишесте или брашно.

8. Постен кафе сладкиш със сини сливи

Постен сладкиш с кафе със сини сливи 

Шоколадово-кафени торти, намазани с мус от сини сливи, такава торта ще зарадва не само вегетарианците, но и най-изисканите гурмета!

Ще имаш нужда:

За торти: 260-330 г пресято брашно, 290 мл прясно сварено натурално кафе, 1 ч.ч. сода бикарбонат, 6 с.л. л. вода, 1 ч.л. ябълков оцет, 3-4 с.л. л. ленено семе, 110 г захар, 4 с.л. л. какао, 4,5 супени лъжици. л. Слънчогледово олио.

За крема: 250 г сини сливи, 430 мл вода, 4,5 с.л. л. грис, щипка смляна канела.

· Подготовка:

· Смелете ленените семена в кафемелачка на прах, напълнете с вода (студена), оставете за 15-20 минути. Смесете с кафе и растително масло, комбинирайте с брашно, какао и захар, добавете сода, загасена с оцет. Печете във фурната на 180 градуса за 45-55 минути, охладете и нарежете на три части. 

· Изсипете сините сливи без костилки с гореща вода за 35-40 минути. Междувременно изсипете грис в студена вода (430 мл), разбъркайте и гответе, докато масата се сгъсти, добавете изцедени сини сливи, пасирайте с пасатор. 

· Намажете всяка торта със сметана, украсете с резени сини сливи, поръсете със смляна канела.

9. Торта "В пост" без брашно и яйца

Постен сладкиш без брашно и яйца 

Основният плюс на този десерт е неговата полза за здравето, тъй като съдържа много естествени плодове, ядки и семена. Плюс това, тази постна торта не трябва да се пече.

Ще имаш нужда: 2 зрели авокадо, 200 г сушени круши, 0,5 кг череши без костилки, 100 г фурми без костилки, 3 банана, 8 с.л. л. мед, 2 супени лъжици. л. агар-агар, 210 мл вода, 120 г тиквени семки, 3 с.л. л. ленено и какаово семе, 200 г шоколад, 2 с.л. л. кедрови ядки.

Подготовка:

· Залейте фурмите и сушените круши с вода за два часа, смилайте заедно с тиквени семки, добавете 1,5 с.л. л. мед и смлени ленени семена. Разточете полученото тесто и поставете на дъното на формата, поставете във фризера. 

· Пулпът на едно авокадо, банани, пюре в блендер заедно с 2 с.л. л. мед и какао на прах, смесете с половин порция агар-агар, приготвен съгласно инструкциите. Изсипете банановата маса във формата с вече втвърдения първи слой, поставете я отново във фризера. 

· Останалият мед, пулпът от авокадо и черешите се нарязват в блендер, добавя се втора порция агар-агар, изсипва се сладкишът, изпраща се да замрази във фризера за 30-40 минути. 

· Напълнете готовия продукт с разтопен шоколад, поръсете с кедрови ядки.

Щрихи от Родината

Кой не знае Цари Мали град, кой не е ходил до него?


Струва ми се, че Цари Мали град е модерната еднодневна дестинация. До този извод стигнах, след като повечето ми съседки намериха начин да отидат (дори с организирани в квартала екскурзии) и после се похвалиха колко хубаво е било. Да не говорим за фейсбук приятелите ми, които постнаха снимки отдавна. Сред тях имаше и пловдивчани, благоевградчани и т. н. От новините по телевизията разбрах за възстановената крепост край село Белчин, Самоковско миналата година беше. Досега знаех за Белчин Бани – преди десетина години отидохме там специално заради минералния басейн, но входът му изглеждаше толкова занемарен, че не посмяхме да влезем и продължихме към Боровец. Това беше отдавна, подчертавам любопитна да видя най-сетне с очите си за какво става дума, и леко подозрителна заради спомените си отпреди години, тръгвам с верни другари в един съботен юлски следобед. Някъде около 13:30 потегляме от София и веднага става интересно – минаваме през селата Бистрица и Железница, пътят е живописен и изненадващ с многобройните си завои, зад които се откриват неочаквани гледки. На отбивката за село Плана едвам се удържам да не помоля да отпрашим натам – любима планина ми е Плана, не знам защо. Пътят минава през село Ковачевци, родното място на Георги Димитров.


В миналия век там ходеха отбрани пионерчета и комсомолци на обучения на актива, музеят също беше задължителна дестинация. Личи си, че времената вече са други и биографията на вожда на пролетариата не е никаква привилегия – в центъра на селото са единствените дупки, които срещаме дотук. Следват селата Поповяне и Алино, караме все по пътя за Самоков. И ето я отбивката за Белчин – надясно. Баните остават вляво.


Влизаме в спретнато селце, паркираме спокойно на охраняем паркинг на цена 3 лева. Около паркинга има сергии, както си трябва, хълмът „Свети Спас“ и крепостта „Цари Мали град“ са над нас.
Съставители: инж. Румен Петков, организатор клуб 
За контакти: тел.064/835852
0884 444 903
Разпространява се БЕЗПЛАТНО
ИНФОРМАЦИЯ ЗА СПОНСОРА:

www.sacrus.eu

www.ohu-bg.net

www.drorthopedic.eu
http://disability.pleven.bg

